Komisijos sprendimas
2001 m. vasario 22 d.
iš dalies keičiantis Tarybos sprendimo 91/666/EEB dėl Bendrijos vakcinų nuo snukio ir nagų ligos rezervų įsteigimo I priedą bei papildantis nauja informacija Sprendimą 2000/112/EB dėl antigeno atsargų paskirstymo antigeno bankams
(pranešta dokumentu Nr. C(2001) 425)
(tekstas svarbus EEE)
(2001/181/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. gruodžio 11 d. Tarybos sprendimą 91/666/EEB dėl Bendrijos vakcinų nuo snukio ir nagų ligos rezervų įsteigimo [1] su paskutiniais pakeitimais, padarytais Sprendimu 1999/762/EB [2], ypač į jo 7 ir 9 straipsnius,
atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje [3] su paskutiniais pakeitimais, padarytais Reglamentu (EB) Nr. 1258/1999 [4], ypač į jo 14 straipsnį,
kadangi:
(1) Pagal Sprendimo 91/666/EEB nuostatas, antigenų pirkimas - tai dalis Bendrijos veiksmų, kuriais siekiama įsteigti Bendrijos vakcinų nuo snukio ir nagų ligos rezervus.
(2) Sprendimo 91/666/EEB I priede smulkiai nurodomi snukio ir nagų ligos viruso antigeno kiekiai ir potipiai, kuris bus laikomas Bendrijos antigeno rezervuose.
(3) Dėl epidemiologinės situacijos ir vadovaujantis gautais patarimais iš Pasaulio etaloninės snukio ir nagų ligos laboratorijos (Perbraitas, Jungtinė Karalystė) bei iš ekspertų grupės, sukurtos tam tikrų Direktyvos 85/511/EEB [5] nuostatų peržiūrėjimui su paskutiniais pakeitimais, padarytais Austrijos, Suomijos ir Švedijos stojimo aktu, Bendrija nupirko tam tikrus snukio ir nagų ligos viruso antigenų kiekius ir potipius.
(4) 1993 m. lapkričio 5 d. Komisijos sprendimu 93/590/EB dėl Bendrijos snukio ir nagų ligos antigenų pirkimo pagal Bendrijos veiksmų dėl vakcinų nuo snukio ir nagų ligos rezervų programą [6] su paskutiniais pakeitimais, padarytais Sprendimu 2000/112/EB [7], buvo numatytos priemonės A5, A22 ir O1 tipų snukio ir nagų ligos viruso antigenams nupirkti.
(5) 1997 m. gegužės 23 d. Komisijos sprendimu 97/348/EB dėl Bendrijos snukio ir nagų ligos antigenų pirkimo ir dėl vakcinos nuo snukio ir nagų ligos formuliacijos, gamybos, išpilstymo ir paskirstymo [8] su paskutiniais pakeitimais, padarytais Sprendimu 2000/112/EB, buvo numatytos priemonės A22-Iraq, A1 ir ASIA1 tipų snukio ir nagų ligos viruso antigenui nupirkti.
(6) 1999 m. gruodžio 17 d. Komisijos sprendimu 2000/77/EB dėl Bendrijos snukio ir nagų ligos antigenų pirkimo ir dėl vakcinos nuo snukio ir nagų ligos formuliacijos, gamybos, išpilstymo ir paskirstymo [9] buvo numatytos priemonės tam tikriems kiekiams A Iran 96, A Iran 99, A Malaysia 97, SAT 1, SAT 2 (Rytų Afrikos ir Pietų Afrikos padermėms) ir SAT 3 tipų snukio ir nagų ligos viruso antigenui nupirkti.
(7) 2000 m. rugsėjo 8 d. Komisijos sprendimu 2000/569/EB dėl Bendrijos snukio ir nagų ligos antigenų pirkimo ir dėl vakcinos nuo snukio ir nagų ligos formuliacijos, gamybos, išpilstymo ir paskirstymo [10] buvo numatytos priemonės papildomiems kiekiams A22-Iraq, O1-Manisa, ASIA 1-Shamir, A Malaysia 97, SAT 1, SAT 2 (Rytų Afrikos ir Pietų Afrikos padermėms) ir SAT 3 tipų snukio ir nagų ligos viruso antigenui nupirkti.
(8) Paaiškėjo, kad atsižvelgiant į pokyčius epidemiologijos srityje būtina suderinti Sprendimo 91/666/EEB I priedą su Bendrijoje atliktais pirkimais.
(9) Paaiškėjo, kad taip pat tikslinga Sprendimo 2000/112/EB, smulkiai išdėstančio antigeno rezervų, įkurtų pagal Bendrijos veiksmų dėl snukio ir nagų ligos vakcinų rezervų sistemą, paskirstymą antigeno bankams ir iš dalies pakeičiančio Sprendimus 93/590/EB bei 97/348/EB, priedą papildyti nauja informacija.
(10) Šiame sprendime nustatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 91/666/EEB I priedas pakeičiamas šio sprendimo priedu.
2 straipsnis
Sprendimo 2000/112/EB priedas pakeičiamas šio sprendimo II priedu.
3 straipsnis
Šis sprendimas skirtas valstybėms narėms.
Priimta Briuselyje, 2001 m. vasario 22 d.